Ogledni primjer prilagodbi metoda i aktivnosti za učenike s teškoćama

|  |  |  |
| --- | --- | --- |
| **Nastavni predmet** | | Hrvatski jezik |
|  | |  |
| **Nastavna jedinica** | | Izborna lektira |
| **Razred** | | 1.razred |
| **Odgojno-obrazovni ishod (oznaka i tekst iz kurikuluma** **predmeta ili međupredmetnih tema objavljenih u NN )** | B. 1. 1 Učenik izražava svoj literarni doživljaj i objašnjava stav o književnom tekstu | |
| **Tijek nastavnog sata** | | |
| **Aktivnosti:**  Učenik čita tekst.  Učenik podvlači ime lika, mjesto radnje, vrijeme.  Učenik zapisuje slijed događaja u obliku natuknica.  Učenik govori što ga je potaknulo na razmišljanje i zašto.  Učenik govori sviđa li mu se tekst ili ne i je li se radnja odvijala onako kako je pretpostavio prije i tijekom čitanja.  **Uvodni dio sata:**  Na papiru učenici zaokružuju jednu riječ o kojoj bi voljeli čitati u izbornoj lektiri ( npr. ubojstvo, ljubav, prijateljstvo,…)  Učenici dobivaju književni tekst (kratka priča) prema temi koju su sami izabrali.  **Središnji dio sata:**  Danas ćete pročitati tekst i izdvojiti pojedinosti koje su vas se dojmile i potaknule vas na razmišljanje.  UPUTA ZA RAD ( učeniku je uputa za rad napisana na papir)  1. Pročitaj tekst.  2. Podvuci ime lika, mjesto radnje, vrijeme  3. Napiši u bilježnicu što se dogodilo glavnom liku u tekstu ( zapiši u obliku 3 natuknice)  4. Ispričaj zašto ti se tekst sviđa ili ne sviđa.    **Završni dio sata:** Na listić s T-tablicom Zanimljivo govori/ jasno mi je što je rekao, nacrtaj smajlića koji pokazuje tvoje mišljenje o govorenju tvoga kolege iz razreda. | | |
| **Sadržaji koji se koriste u aktivnostima** | Listić s pripremljenim ključnim riječima  Listić s kratkom pričom  Listić s T-tablicom | |
| **Primjeri vrednovanja za učenje, vrednovanja kao učenje ili naučenog uz upute** | **Vrednovanje za učenje:**   * kontinuirano tijekom učenja * razgovor o natuknicama i zaokruženim traženim podatcima   **Vrednovanje kao učenje**:   * učenici se u paru vrednuju smajlićima☺😐☹ (zanimljivo govori, jasno mi je što je rekao) | |